Komisijas atzinums atbilstīgi EK Līguma 251. panta 2. punkta trešās daļas c) punktam par Eiropas Parlamenta grozījumiem Padomes kopējā nostājā attiecībā uz priekšlikumu EUROPAS PARLAMENTA UN Padomes regula ar ko izveido Eiropas maksājuma rīkojuma procedūru ar ko groza Komisijas priekšlikumu saskaņā ar EK līguma 250. panta 2. punktu /* COM/2006/0797 galīgā redakcija - COD 2004/0055 */





[pic] | EIROPAS KOPIENU KOMISIJA | Briselē, 6.12.2006 COM(2006) 797 galiga redakcija 2004/0055 (COD) KOMISIJAS ATZINUMS atbilstīgi EK Līguma 251. panta 2. punkta trešās daļas c) punktam par Eiropas Parlamenta grozījumiem Padomes kopējā nostājā attiecībā uz priekšlikumu EUROPAS PARLAMENTA UN PADOMES REGULA ar ko izveido Eiropas maksājuma rīkojuma procedūru AR KO GROZA KOMISIJAS PRIEKŠLIKUMU saskaņā ar EK līguma 250. panta 2. punktu 2004/0055 (COD) KOMISIJAS ATZINUMS atbilstīgi EK Līguma 251. panta 2. punkta trešās daļas c) punktam par Eiropas Parlamenta grozījumiem Padomes kopējā nostājā attiecībā uz priekšlikumu EUROPAS PARLAMENTA UN PADOMES REGULA ar ko izveido Eiropas maksājuma rīkojuma procedūru 1. IEVADS EK Līguma 251. panta 2. punkta trešās daļas c) punktā paredzēts, ka Komisijai jāsniedz atzinums par grozījumiem, ko Eiropas Parlaments ir ierosinājis otrajā lasījumā. Turpmākais ir Komisijas atzinums par Parlamenta pieņemtajiem diviem grozījumiem. 2. Priekšvēsture Komisija 2004. gada 19. martā pieņēma Eiropas Parlamenta un Padomes priekšlikumu regulai, ar ko izveido Eiropas maksājuma rīkojuma procedūru[1]. Šo priekšlikumu 2004. gada 19. martā nosūtīja Eiropas Parlamentam un Padomei. Eiropas Ekonomikas un sociālo lietu komiteja 2005. gada 9. februārī sniedza atzinumu par priekšlikumu[2]. Eiropas Parlaments nosūtīja priekšlikumu Juridisko lietu komitejai (kas atbild par ziņojuma sagatavošanu) un Pilsoņu brīvību un tiesību komitejai (kas atbild par atzinumu). Pilsoņu brīvību un tiesību komiteja pieņēma atzinumu 2005. gada 13. jūnijā. Juridisko lietu komiteja apstiprināja ziņojumu 2005. gada 14. jūlijā. Eiropas Parlaments pieņēma atzinumu pirmajā lasījumā 2005. gada 13. decembra plenārsēdē. Padome 2006. gada 30. jūnijā pieņēma kopējo nostāju. Komisija 2007. gada 4. jūlijā pieņēma paziņojumu par Padomes kopējo nostāju[3]. Eiropas Parlaments pieņēma atzinumu otrajā lasījumā 2006. gada 25. oktobrī[4]. Šā atzinuma mērķis ir izdarīt divus grozījumus regulas projektā. 3. Priekšlikuma mērķis To nenokārtoto parādu ātra atgūšana, kuru tiesiskais pamatojums netiek apšaubīts, ir ļoti svarīga uzņēmējiem Eiropas Savienībā un pareizai iekšējā tirgus darbībai. Tiesiskā sistēma, kas negarantē kreditoriem piekļuvi ātrai neapstrīdamo prasījumu nokārtošanai, rada debitoriem, kuri kavē parāda maksājumus, zināmu nesodāmības sajūtu un tādējādi mudina apzināti kavēt maksājumus, lai gūtu no tā labumu. Nokavēti maksājumi ir viens no galvenajiem maksātnespējas iemesliem, kas apdraud uzņēmumu, īpaši mazo un vidējo uzņēmumu, dzīvotspēju un izraisa daudzu darbavietu zudumu. Nepieciešamība iesaistīties ilgstošā, sarežģītā un dārgā tiesas procesā pat neapstrīdamu parādu piedziņas gadījumā neizbēgami pastiprina šo kaitīgo ietekmi uz tautsaimniecību. Šīs situācijas atrisinājums dalībvalstu tiesu sistēmām daudzējādā ziņā ir grūts uzdevumus. Ir būtiski pēc iespējas agrākā procesa stadijā nodalīt ar tiesvedību saistītas lietas no lietām, kurās nepastāv reāls tiesiskais strīds. Šāda diferencēšana ir vajadzīga, lai gan ar to vien nepietiek, lai tiesām iedalītie līdzekļi tiktu izmantoti efektīvi. Tā ļauj tiesām pievērst īpašu uzmanību prāvām strīdīgos jautājumos un iztiesāt tās pieņemamā termiņā. Tomēr šo vēlamo rezultātu var panākt tikai tad, ja ir pieejama ātra un efektīva procedūra neapstrīdamiem prasījumiem. Priekšlikuma mērķis ir izveidot ātru un efektīvu vienotu mehānismu neapstrīdamu naudas prasījumu atgūšanai, kas darbojas visā Eiropas Savienībā. 4. Komisijas atzinums par Eiropas Parlamenta grozījumiem 4.1. Komisijas pieņemtie grozījumi - Komisija pieņem Eiropas Parlamenta grozījumus standarta veidlapas A veidā, kuru mērķis ir pārvietot brīdinājumu par valodām no pamatnostādnēm uz standarta veidlapu šīs veidlapas augšējā malā. - Tāpat Komisija pieņem Eiropas Parlamenta grozījumus 31. pantā par izpildpilnvaras īstenošanu un nosaka, ka jāpiemēro jaunā regulatīvā procedūra ar rūpīgu pārbaudi, kā paredzēts 2006. gada 22. jūlija Padomes Lēmumā 2006/512, ar ko izdara grozījumus Lēmumā 1999/468. 5. Secinājums Saskaņā ar EK Līguma 250. panta 2. punktu Komisija groza savu priekšlikumu atbilstoši iepriekšminētajam. [1] COM(2004) 173 galīgā redakcija, 19.3.2004. un COM(2004) 173 galīgā redakcija/3, 25.5.2004. [2] CESE/2005/133, OV C 221, 8.9.2005., 77. lpp. [3] KOM(2006) 374 galīgā redakcija, 2006. gada 7. jūlijs. [4] P6_TA(2006)0440..